Diari Oficial de la Generalitat Valenciana


Sumari del DOGV 3774, del 19-06-2000 (2000/4352)

RESOLUCIÓ de 16 de maig de 2000, de la Universitat Politècnica de València, per la qual es convoca un concurs per a proveir places de cossos docents universitaris.
-------------------------------------------------------------------------------------------------------------------------------------------------------------------

### Dades del document

Número de DOGV
:   3774

Data del DOGV
:   19-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/4352


Data del document
:   16-05-2000

Organisme emissor
:   Universitat Politècnica de València

Tipus de document
:   Resolució

Descriptors 

:   * universitat
    * concurs administratiu
    * personal docent

RESOLUCIÓ de 16 de maig de 2000, de la Universitat Politècnica de València, per la qual es convoca un concurs per a proveir places de cossos docents universitaris. [2000/A4352]
  
Fent ús de les atribucions que li confereix la Llei Orgànica 11/1983 i l'article 2.4 del Reial Decret 1888/1984, que regula els concursos per a la provisió de places dels cossos docents universitaris, aquest Rectorat resol:
  
Convocar un concurs per a proveir les places que s'esmenten en l'annex I d'aquesta resolució, d'acord amb les bases següents:
  
Primera
  
Aquest concurs es regirà pel que disposa la Llei Orgànica 11/1983, de 25 d'agost (Boletín Oficial del Estado d'1 de setembre); el Reial Decret 1.888/1984, de 26 de setembre (Boletín Oficial del Estado de 26 d'octubre), modificat parcialment pel Reial Decret 1.427/1986, de 13 de juny (Boletín Oficial del Estado d'11 de juliol); l'Ordre de 28 de desembre de 1984 (Boletín Oficial del Estado de 16 de gener de 1985), i el Decret 145/1985, de 20 de setembre (Diari Oficial de la Generalitat Valenciana de 30 de setembre), pel qual s'aproven els Estatuts de la Universitat Politècnica de València; i allò que no hi estiga establit, es regirà per la legislació general de funcionaris que hi siga aplicable.
  
Segona
  
Per a ser admés a l'esmentat concurs, els aspirants hauran de complir els requisits següents:
  
a) Ser espanyol o ciutadà d'algun dels altres estats membres de la Unió Europea, o nacional d'aquells estats al quals, en virtut de tractats internacionals establits per la Unió Europea i ratificats per Espanya, siga aplicable la lliure circulació de treballadors en els termes en què aquesta es trobe definida en el Tractat Constitutiu de la Comunitat Europea.
  
Aquells aspirants que no posseïsquen la nacionalitat espanyola hauran d'acreditar un coneixement adequat del castellà. Amb aquest efecte, es podrà acreditar de la forma que s'indica en la base novena d'aquesta convocatòria.
  
b) Haver fet els 18 anys i no haver complit els 70.
  
c) No haver sigut separat, mitjançant un expedient disciplinari, del servei de l'administració pública, ni trobar-se inhabilitat per sentència ferma per a l'exercici de funcions públiques.
  
En el cas dels aspirants que no posseïsquen la nacionalitat espanyola, no estar sotmesos a cap sanció disciplinària o condemna penal que impedisca l'accés a la funció pública al seu estat.
  
d) No patir cap malaltia ni defecte físic o psíquic que impedisca el desenvolupament de les funcions corresponents a un professor d'universitat.
  
La concurrència dels requisits anteriors s'haurà de referir sempre a una data anterior a l'expiració del termini fixat per a sol·licitar la participació en el concurs.
  
Tercera
  
Hauran de complir, a més, les condicions específiques que s'indiquen en l'article 4, apartats 1 o 2 del Reial Decret 1.888/1984, de 26 de setembre, segons la categoria de la plaça i la classe de concurs.
  
- Per als concursos de places de professor titular d'escola universitària cal estar en possessió del títol de llicenciat, arquitecte o enginyer superior. En àrees de coneixement determinades pel Consell d'Universitats, serà suficient el títol de diplomat, arquitecte tècnic o enginyer tècnic.
  
- Per als concursos de places de catedràtic d'escoles universitàries i de professor titular d'universitat cal estar en possessió del títol de doctor.
  
- Per als concursos de places de catedràtic d'universitat cal tenir la condició de catedràtic d'universitat, o bé la de professor titular d'universitat, o catedràtic d'escola universitària amb tres anys d'antiguitat a la publicació de la convocatòria en un d'ells o entre els dos cossos, i la titulació de doctor. El Consell d'Universitats, després de la sol·licitud individualitzada, podrà eximir d'aquests requisits doctors en consideració als seus mèrits.
  
- Podran participar en els concursos de mèrits els professors del cos a què corresponga la plaça vacant
  
Quan la plaça que s'ha de proveir per concurs de mèrits siga de professor titular d'universitat o de catedràtic d'escola universitària, hi podran concórrer indistintament professors dels dos cossos. Així mateix, i per a determinades àrees de coneixement, la Universitat podrà acordar que a aquests concurs de mèrits puguen presentar-se catedràtics numeraris de Batxillerat que estiguen en possessió del títol de doctor. A les places de professor titular d'escoles universitàries convocades a concurs de mèrits podran concórrer també els catedràtics numeraris de Batxillerat.
  
Quarta
  
Els qui vulguen prendre part en el concurs hauran de trametre la corresponent sol·licitud al rector de la Universitat Politècnica de València, per qualsevol dels procediments establits en la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils a partir de la publicació d'aquesta convocatòria en el Boletín Oficial del Estado, mitjançant una instància, segons el model de l'annex II, degudament emplenada i per triplicat , per a cada una de les places que sol·liciten, juntament amb la documentació següent:
  
a) Fotocòpia del document nacional d'identitat o passaport. Els candidats que no posseïsquen la nacionalitat espanyola hauran d'aportar, a més, un certificat expedit per l'autoritat competent del seu país d'origen que acredite la nacionalitat.
  
b) Fotocòpia confrontada del títol acadèmic (o document acreditatiu) exigit, que si s'ha obtingut a l'estranger, haurà de ser homologat a Espanya. Els nacionals de la resta d'estats membres de la Unió Europea hauran d'acreditar que els ha sigut concedit el reconeixement del títol exigit, de conformitat amb el que disposa el Reial Decret 1.665/1991, de 25 d'octubre (BOE 22.11.1991).
  
c) Certificats on s'acredite el compliment dels requisits acadèmics específics que indica la base tercera per a participar en el concurs.
  
d) Resguard que justifique el pagament de 4.000 pessetes en concepte de drets d'examen.
  
Cinquena
  
Els aspirants hauran de pagar, mitjançant una transferència a Bancaixa, sucursal 724, número de compte 19790640199714, Universitat Politècnica de València, Taxes, la quantitat de 4.000 pessetes en concepte de drets d'examen, i especificar-hi el nom i els cognoms, el número de carnet d'identitat i la plaça a la qual concursen amb la indicació del número. El resguard de la transferència s'haurà d'adjuntar a la sol·licitud que es presente per a participar en el concurs.
  
Sisena
  
Una vegada acabat el termini de presentació de sol·licituds, el rector de la Universitat Politècnica de València, per qualsevol dels procediments establits en la Llei de Règim Jurídic de les Administracions Públiques i del Procediment Administratiu Comú, trametrà a tots els aspirants una relació completa d'admesos i d'exclosos, amb la indicació de les causes de l'exclusió. Contra aquesta resolució, que aprova la llista d'admesos i d'exclosos, les persones interessades podran presentar una reclamació davant el rector, en el termini de 15 dies hàbils a comptar des de l'endemà de la notificació de la relació d'admesos i exclosos.
  
Setena
  
Amb una antelació mínima de 15 dies naturals, el president de la comissió notificarà a tots els aspirants la data, l'hora i el lloc de l'acte de presentació.
  
Vuitena
  
En l'acte de presentació, els concursants hauran d'entregar al president de la comissió la documentació indicada en els articles 9 i 10 del Reial Decret 1.427/1986, que modifica parcialment el Reial Decret 1.888/1984.
  
Novena
  
La comissió encarregada de resoldre el concurs, en el transcurs de les proves orals, valorarà i tindrà en compte que els aspirants que no posseeixen la nacionalitat espanyola tenen un coneixement adequat del castellà.
  
Deu
  
Els candidats proposats per a la provisió de la plaça hauran de presentar al Registre General de la Universitat Politècnica de València, en el termini de 15 dies hàbils següents a l'acabament de l'actuació de la comissió, per qualsevol dels mitjans assenyalats en l'article 38.4 de la Llei de Règim Jurídic de les Administracions Públiques i del Procediment Administratiu Comú, els documents següents:
  
a) Fotocòpia del document nacional d'identitat o document equivalent per als nacionals dels altres estats a què fa referència la base segona a) d'aquesta convocatòria
  
b) Certificat mèdic oficial de no patir cap malaltia ni defecte físic o psíquic que li impedisca el compliment de les funcions corresponents als professors d'universitat.
  
c) Declaració jurada de no haver estat separat de l'administració pública, en virtut d'expedient disciplinari, i no trobar-se inhabilitat per a l'exercici de la funció pública.
  
d) Fotocòpia compulsada del títol acadèmic exigit en la convocat
  
òria.
  
Els aspirants que no tinguen la nacionalitat espanyola hauran d'acreditar que no estan sotmesos a cap sanció disciplinària o condemna penal que impedisca l'accés a la funció pública en el seu estat, mitjançant un certificat expedit per les autoritats competents del seu país d'origen.
  
Els aspirants espanyols que tinguen la condició de funcionaris de carrera estan exempts de justificar aquests documents i requisits, i han de presentar un certificat del ministeri o organisme de què depenen, que acredite la seua condició de funcionari i totes les circumstàncies que consten en el seu full de serveis.
  
D'acord amb al Reial Decret 236/1988, de 4 de març, les comissions encarregades de jutjar estan classificades en la categoria primera, segons el que disposen l'article 33.2 i l'annex IV de l'esmentat reial decret.
  
València, 16 de maig de 2000.- El rector: Justo Nieto Nieto.
  
ANNEX I
  
Catedràtic d'universitat
  
1/2000 (codi 2466). Àrea de coneixement: Nutrició i Bromatologia.
  
Departament: Ciència Animal.
  
Perfil docent de la plaça: Bases de la Nutrició Animal. Racionament.
  
Centre: Escola Tècnica Superior d' Enginyers Agrònoms.
  
Classe de convocatòria: concurs d'accés.
  
Nombre de places: 1.
  
2/2000 (codi 2467). Àrea de coneixement: Producció Animal.
  
Departament: Ciència Animal.
  
Perfil docent de la plaça: Producció de Primeres Matèries. Ciència de la Llet..
  
Centre: Escola Tècnica Superior d'Enginyers Agrònoms.
  
Classe de convocatòria: concurs d'accés.
  
Nombre de places: 1.
  
3/2000 (codi 2489). Àrea de coneixement: EnginyeriaTelemàtica.
  
Departament: Comunicacions.
  
Perfil docent de la plaça: Telemàtica. Xarxes d'Àrea Local..
  
Centre: Escola Tècnica Superior d'Enginyers de Telecomunicació.
  
Classe de convocatòria: concurs d'accés.
  
Nombre de places: 1.
  
4/2000 (codi 2491). Àrea de coneixement: Teoria del Senyal i Comunicacions.
  
Departament: Comunicacions.
  
Perfil docent de la plaça: Comunicacions Mòbils.
  
Centre: Escola Tècnica Superior d'Enginyers de Telecomunicació.
  
Classe de convocatòria: concurs d'accés.
  
Nombre de places: 1.
  
5/2000 (codi 2468). Àrea de coneixement: Dibuix.
  
Departament: Dibuix.
  
Perfil docent de la plaça: Gestió del Disseny.
  
Centre: Escola Universitària d'Enginyeria Tècnica Industrial.
  
Classe de convocatòria: concurs d'accés.
  
Nombre de places: 1.
  
6/2000 (codi 2478). Àrea de coneixement: Enginyeria Hidràulica.
  
Departament: Enginyeria Hidràulica i Medi Ambient.
  
Perfil docent de la plaça: Hidrologia Superficial i Subterrània. Hidràulica i Hidrologia.
  
Centre: Escola Tècnica Superior d' Enginyers de Camins, Canals i Ports.
  
Classe de convocatòria: concurs d'accés.
  
Nombre de places: 1.
  
7/2000 (codi 2482). Àrea de coneixement: Producció Vegetal.
  
Departament: Producció Vegetal.
  
Perfil docent de la plaça: Conreus Herbacis.
  
Centre: Escola Tècnica Superior d'Enginyers Agrònoms.
  
Classe de convocatòria: concurs d'accés.
  
Nombre de places: 1.
  
8/2000 (codi 2484). Àrea de coneixement: Tecnologia d'Aliments.
  
Departament: Tecnologia d'Aliments.
  
Perfil docent de la plaça: Vins i Begudes Alcohòliques. Conservació d'Aliments..
  
Centre: Escola Tècnica Superior d'Enginyers Agrònoms.
  
Classe de convocatòria: concurs d'accés.
  
Nombre de places: 1.
  
9/2000 (codi 2493). Àrea de coneixement: Màquines i Motors Tèrmics.
  
Departament: Termodinàmica Aplicada.
  
Perfil docent de la plaça: Termodinàmica..
  
Centre: Escola Tècnica Superior d'Enginyers Industrials.
  
Classe de convocatòria: concurs d'accés.
  
Nombre de places: 1.
  
Professor titular d'universitat.
  
10/2000 (codi 2428). Àrea de coneixement: Dibuix.
  
Departament: Dibuix.
  
Perfil docent de la plaça: Dibuix Bàsic.
  
Centre: Facultat de Belles Arts.
  
Classe de convocatòria: concurs d'accés.
  
Nombre de places: 1.
  
11/2000 (codi 2429). Àrea de coneixement: Dibuix.
  
Departament: Dibuix.
  
Perfil docent de la plaça: Litografia II..
  
Centre: Facultat de Belles Arts.
  
Classe de convocatòria: concurs d'accés.
  
Nombre de places: 1.
  
12/2000 (codi 2430). Àrea de coneixement: Dibuix.
  
Departament: Dibuix.
  
Perfil docent de la plaça: Animació.
  
Centre: Facultat de Belles Arts.
  
Classe de convocatòria: concurs d'accés.
  
Nombre de places: 1.
  
13/2000 (codi 2433). Àrea de coneixement: Escultura.
  
Departament: Escultura.
  
Perfil docent de la plaça: L'Escultura: Apropiació de Tècnica Interdisciplinar I.
  
Centre: Facultat de Belles Arts.
  
Classe de convocatòria: concurs d'accés.
  
Nombre de places: 1.
  
14/2000 (codi 2434-2435). Àrea de coneixement: Escultura.
  
Departament: Escultura.
  
Perfil docent de la plaça: Escultura I..
  
Centre: Facultat de Belles Arts.
  
Classe de convocatòria: concurs d'accés.
  
Nombre de places: 2.
  
15/2000 (codi 2441). Àrea de coneixement: Filologia Anglesa.
  
Departament: Idiomes.
  
Perfil docent de la plaça: Anglés Avançat. (eng. de telecomunicació).
  
Centre: Escola Tècnica Superior d'Enginyers de Telecomunicació.
  
Classe de convocatòria: concurs d'accés.
  
Nombre de places: 1.
  
16/2000 (codi 2458). Àrea de coneixement: Organització d'Empreses.
  
Departament: Organització d'Empreses, Economia Financera i Comptabilitat.
  
Perfil docent de la plaça: Gestió Industrial en Sistemes de Producció-Inventari. Mètodes Quantitatius I. Mètodes Quantitatius II. Gestió de Sistemes Avançats de Fabricació..
  
Centre: Escola Politècnica Superior d'Alcoi.
  
Classe de convocatòria: concurs d'accés.
  
Nombre de places: 1.
  
Catedràtic d'escola universitària.
  
17/2000 (codi 2427). Àrea de coneixement: Producció Animal.
  
Departament: Ciència Animal.
  
Perfil docent de la plaça: Producció de Ruminants. Disseny d'Allotjaments Ramaders. Munyiment Mecànic.
  
Centre: Escola Universitària d' Enginyeria Tècnica Agrícola.
  
Classe de convocatòria: concurs d'accés.
  
Nombre de places: 1.
  
18/2000 (codi 2461). Àrea de coneixement: Química Inorgànica.
  
Departament: Química.
  
Perfil docent de la plaça: Fonaments de Química. Química per al Disseny Industrial..
  
Centre: Escola Universitària d'Enginyeria Tècnica Industrial.
  
Classe de convocatòria: concurs d'accés.
  
Nombre de places: 1.
  
Professor titular d'escola universitària.
  
19/2000 (codi 2014). Àrea de coneixement: Filologia Francesa.
  
Departament: Idiomes.
  
Perfil docent de la plaça: Francés nivell I (Iniciació). Francés nivell II. Francés Avançat per a Enginyers..
  
Centre: Escola Tècnica Superior d'Enginyers Industrials.
  
Classe de convocatòria: concurs d'accés.
  
Nombre de places: 1.
  
20/2000 (codi 1723). Àrea de coneixement: Tecnologia Electrònica.
  
Departament: Enginyeria Electrònica.
  
Perfil docent de la plaça: Components Electrònics. Electrònica Analògica. Electrònica de Potència..
  
Centre: Escola Politècnica Superior de Gandia.
  
Classe de convocatòria: concurs de Mèrits.
  
Nombre de places: 1.
  
21/2000 (codi 2266). Àrea de coneixement: Edafologia i Química Agrícola.
  
Departament: Química.
  
Perfil docent de la plaça: Fonaments Químics de l'Enginyeria .
  
Centre: Escola Universitària d'Enginyeria Tècnica Agrícola .
  
Classe de convocatòria: concurs d'accés.